ОТЧЕТ

за дейността на НЧ “Св. Св. Кирил и Методий – 1890“ - гр. Костинброд през 2021 г.

Уважаеми дами и господа,

Уважаеми членове и гости на читалище „Св. Св. Кирил и Методий - 1890”,

Измина още една година година, под знака на пандемията COVID-19. Научихме се да живеем с редица ограничения и мерки за сигурност относно нашето собствено здраве и това на оклните . За съжаление много хора загубиха своя живот, сред тях и председателя на читалището. Това даде своя отпечатък върху дейността на читалището, отпаднаха две трети от плануваните мероприятия по културен календар. Заявените участия във фестивали на колективите също не се осъществиха.

И тази година основните приоритети в работата на Настоятелството през 2021 г. бяха насочени към обогатяване на културния живот в първи район на града и за удовлетво-ряване потребностите на населението чрез:

- съхранение и развитие на традициите на българския фолклор и развитие на любителс-кото творчество сред деца и възрастни;

– поддържане на библиотечната и информационна дейност;

- осигуряване на достъп до информация и комуникация;

- възпитаване и утвърждаване на националното самосъзнание и културната идентичност;

- поддържане на читалищната база в добро състояние.

В работата на Настоятелството приоритет имаше развитието на творчеството сред подрастващото поколение, но за съжаление не се осъществи напълно. Целесъобразното използване на финансовите средства и организиране на дейности по изпълнение на заложените в културния календар изяви. Макар и дистанционно членовете на Настоятелството работиха с отговорност и всеотдайност през отчетния период.

През годината се проведоха и традиционните местни празници :

”Йордановден” – без празнична програма

„Тодоровден“ – фото изложба „Тодоровден през годините“.

Баба Марта – връзване на мартеници.

Изяви на съставите:

Пандемията се отрази на дейността на съставите, намаля численоста на самодейците поради страх от заразяване. Участията във фестивали са сведени до минимум поради отпадане на редица от тях и преминаването им в онлайн формат.

Танцовите формации „Ритми“ ръководени от Евелина Димитрова и Веселин Маргаритов взеха участие във мероприятията организирани от читалището и в някои фестивали.

ДТС „Ритъмчета“ (деца)

МДФФ „Слънце иде“ , с. Дрен – II място

МФФ „Паутолия“, гр. Кюстендил – III място

МФФ „Шопски наниз“

За съжаление предвидените участия на ТС „Ритми“ ( юноши) и ТФ „Ритми“ бяха сведени до МФФ „Шопски наниз“, а плануваните фестивали в страната отменени.

Група за художественно слово с изяви от словесния фолклор с ръководител Катя Здравкова, те също нямаха изяви на сцена.

Индивидуалните ни изпълнители не ъчасваха в изяви.

Работата с деца и младежи през изтеклата година беше в няколко посоки доколкото позволиха условията:

- приобщаване към местните традиционни празници и запознаване с богатството на българския фолклор;

- организиране на занимания в библиотеката и в клуба по интереси с образователна цел.

През годината в дейността на читалището се включваха различни деца, но най-активно и постоянно е участието в мероприятията с художествено-творчески характер. Настоятелството на читалището ще продължава да работи с деца и да привлича нови участници.

Библиотеката към читалището работи 4 часа, разполага с 17 165 библиотечни единици,набавени бяха 115 нови заглавия, като 95 от тях са по проект към Министерството на културата „Българските библиотеки – съвременни центрове за четене и информираност“.

Мероприятия организирани от библиотеката – витрини посещения на ученици и др. Съвместно с НЧ „Иван Вазов-1947“ и НЧ „Заря-1914“ – Историческа кръкла маса, Викторина в света на приказките – като се връчиха книги на училищата на територията на общината (поради забрана за събиране на много хора на едно място)

През отчетния период читалището се финансира от:

- държавния бюджет-субсидия, която за поредна година покрива най-вече разноските по работната заплата и осигуровки на щатните служители,счетоводство и банка;

- общински бюджет - целево финансиране на мероприятия с художественно-творчески характер и пътуване на самодейците,;

- членски внос.

Читалището има 1,25 субсидирани броики, които са заети по следния начин: 1 бр. секретар с висше образование, който работи и в библиотеката, 0,25 -хореограф. От 1997г читалище „Св. Св. Кирил и Методий - 1890” е самостоятелно юридическо лице, а до края на 2020 е регистрирано в Агенция по вписванията.

Читалището се помещава в сграда, която е публична общинска собственост.То работи единствено и само в полза на местната общност. Нашите предци са го създали със своя доброволен труд и помощ, а нашата задача е да го запазим в материален и духовен аспект. Въпреки оскъдните собствени средства отоплението в сградата през студените месеци е осигурено за самодейците. Друга част от собствените средства са за текуща издръжка на дейността на читалището- основно ток, поддръжка на компютри и принтери, презареждане на пожарогасители, банково обслужване, пощенски и друг вид услуги, без които не може да функционира една организацията. Текущата издръжка на организацията и понякога частична поддръжка по материално-техническата база са съществено разходно перо за читалището. Читалищното настоятелство изказва своята огромна благодарност на всички, които с предметни дарения или безвъзмезден труд са дали своя принос за развитие на читалищното дело.

Като дофинансиране от Община Костинброд читалището през 2021 г. е получило 4300 лв. Същите са изразходвани съгласно Културния календар за 2021 г. и пътуване на колективите към читалището.

Неосвоените средства за дейност и транспорт бяха преактувани и отпуснати за закупуването дограма и носии.

Изказваме благодарности на Общинска Администрация Костинброд за предоставените средства.

В заключение в своята дейност читалището се ръководи от нормативните документи Закон на народните читалища, Закон за обществените библиотеки, Наредба за опазване на библиотечните фондове, Закон за счетоводството и др.

Най-важния фактор в нашата работа са потребителите и затова мероприятията са насочени към тях и към техните потребности.Оценка за изпълнението им е отношението на хората към институцията читалище.Тяхната активност, изразяваща се в посещенията и участията им в различните мероприятия трябва да докажат, че читалището е необходимо. Разбира се, има какво да се желае. Настоятелството със своето отношение към работата ще работят още по-усърдно за едно устойчиво, съвременно и необходимо развитие на читалищната дейност.

Изготвил:..................................

(Стойна Таскова)